Virallinen lehti nro C 056 , 06/03/1995 s. 0101



B4-0211, 0249, 0250, 0251, 0254, 0260, 0261 ja 0320/95 Päätöslauselma tulvista Euroopassa Euroopan Parlamentti, A. ottaen huomioon, että jo toisena peräkkäisenä vuotena useat Euroopan isoimmista joista ovat äskettäin tulvineet yli äyräidensä ja tehokkaita toimenpiteitä on otettava käyttöön tämän estämiseksi silloin kuin se on mahdollista, B. ottaen huomioon, että nämä onnettomuudet ovat aiheuttaneet huomattavaa aineellista vahinkoa ja henkistä kärsimystä suurelle määrälle kansalaisia, erityisesti Saksassa, Ranskassa, Luxemburgissa, Belgiassa ja Alankomaissa sekä Irlannissa ja Italiassa ja Yhdistyneessä kuningaskunnassa; C. ottaen huomioon, että yhdessä jäsenvaltiossa tehdyt toimenpiteet, esimerkiksi vesienhallinnon tai alueellisen suunnittelun aloilla, vaikuttavat selvästi tilanteeseen toisissa jäsenvaltioissa, D. ottaen huomioon, että on laajasti tunnustettu, että tänä talvena Luoteis- Euroopassa sekä viime syksynä Etelä-Euroopassa tapahtuneet tulvat eivät olleet ainoastaan rankkojen sateiden vaan myös ihmisen jokialueille tekemien muutosten syytä, kuten: - jokien ja virtojen oikaiseminen ja kanavoiminen sekä joenuomien vahvistaminen betonilla niin kuin on tehty esimerkiksi tietyissä osissa Reiniä; - metsien hävittäminen, joka mahdollistaa sen, että maa-aines ja vesi kulkeutuvat nopeammin pois; - ojitus ja veden pumppaaminen pois pelloilta; - maaperän peittäminen taloilla, teillä ja infrastruktuurilla, jopa jokien suistoissa, E. palauttaen mieliin sen, että komissio lupasi suorittaa tutkimuksen vesienhallinnasta aikaisemman 20. tammikuuta 1994 käydyn ajankohtaisen ja kiireellisen keskustelun jälkeen, F. panee merkille 1. helmikuuta 1995 kokoontuneen AKT-EU -yhteiskokouksen julistuksen tulvista Euroopassa, erityisesti Alankomaissa, G. ottaen huomioon komission 1. helmikuuta 1995 tulvan uhreille Alankomaissa, Belgiassa, Ranskassa ja Saksassa Euroopan tulvanestämisstrategian yhteydessä lupaaman hätäavun; ottaen huomioon Euroopan investointipankin halukkuuden osallistua korjaus- ja infrastruktuurityön rahoitukseen näissä maissa, niin kuin se teki Italian tulvien yhteydessä lokakuussa 1994, H. ottaen huomioon Ranskan, Saksan ja Benelux-maiden ympäristöministerien julistuksen Reinin ja Maasin tulvien estämisestä, Euroopan Parlamentti, 1. Ilmaisee myötätuntonsa tulvan uhreille ja kaikille niille, jotka ovat kokeneet aineellisia menetyksiä ja henkistä kärsimystä tehokkaiden estämistoimien johdosta. 2. Onnittelee paikallisia, alueellisia ja maakuntien viranomaisia, vapaaehtoisia, yksityisiä järjestöjä, palokuntia, Punaista ristiä ja monia muita siitä hienotunteisesta tavasta, jolla ihmiset evakuoitiin ilman vakavia ongelmia. 3. Pyytää komissiota miettimään, miten eri jäsenvaltioiden kansalaisille ja yrityksille voidaan korvata kärsityt vahingot, kuten Ranskassa tehdään vakuutuksen kautta. 4. Korostaa, että on tarpeen mahdollisimman pikaisesti laatia ennaltaehkäisevät erityistoimet kattava kokonaissuunnitelma kansalaisten suojelemiseksi, jäsenvaltioiden valvonnassa ja yhteistyönä, ja komission suojeluksessa. 5. Korostaa, että on tarpeen, että komission muodostama eri palvelualoja edustava ryhmä nimetään yhdessä hallitusten ja alueiden kanssa, jotta voidaan taata kiinteä yhteensovittaminen, ja että sitä avustaisi Euroopan parlamentin edustajien tarkkailijaryhmä, joka voisi vierailla tulvasta kärsimään joutuneilla alueilla saadakseen ensikäden tietoa katastrofin laajuudesta. 6. Pyytää jäsenvaltioita vahvistamaan ympäristön valvonnan tarkastuselimiä, siten että näille annetaan todelliset valtuudet selvitysten tekemistä, yhteisön sääntöjen noudattamisen valvontaa ja sääntöjä vastaan tehtyjen rikkomusten toteamista varten, siten että tämä toteutaan yhtenäisesti koko unionin alueella. 7. Pyytää näin ollen komissiota laatimaan todellisen vesienhallintapolitiikan, jota valvoisi erikoiselin, joka kokoaisi yhteen asiantuntijoita aluepolitiikan, maatalouden, ympäristön, väestönsuojelun ja suunnittelun aloilta, ja jonka ensisijaisena tehtävänä olisi laatia kartta pahiten uhatuista tulva-alueista, joilla kaikki rakentaminen olisi kiellettyä. 8. Pyytää komissiota käyttämään rakennerahastoja, erityisesti niitä, jotka on tarkoitettu maatalousalalle, Euroopan unionin jäsenvaltioiden tulva- alttiimpien jokien vesienhallinnan tehostamisprojektien rahoittamiseen. 9. Pyytää komissiota sisällyttämään vesien ja jokien hallinnon perustamissopimukseen, sisällyttämään vesistöjä ja jokia koskeva politiikka jonkin komission jäsenen salkkuun, jotta varmistetaan - ilmatieteen ja vesien juoksua tutkivan tieteen eurooppalaisen yhteistyön koordinointi ja parantaminen, sellaiset kehittyneet tekniikat mukaan lukien, jotka mahdollistavat luotettavien ennusteiden tekemisen ajoissa jokien äärimmäisistä vedentasoista; - Euroopan jokialueiden puskurikyvyn palauttaminen kestävällä tavalla, ottaen huomioon luonnon ja maiseman tarpeet, mikä tulee johtamaan maan palauttamiseen jokiin; - nopeampi edistyminen jokiveden ja joenuomien laadussa; 10. Tulee tutkimaan, onko tiettyjen julkisten ja yksityisten hankkeiden aiheuttamien ympäristövaikutusten arviointia koskevaa direktiiviä muuttavan direktiiviehdotuksen puitteissa (KOM(93)0575) ((EYVL C 130, 12.5.1994, s. 8)) mahdollista asettaa jokialueiden maatalous- ja kaupunkisuunnitteluhankkeet pakollisen turvallisuus- ja vesienhallinta-arvioinnin alaiseksi kaikilla kyseisten jokien ranta-alueilla. 11. Pyytää jäsenvaltioita sisällyttämään patojen vahvistamista koskevaan lainsäädäntömenettelyynsä ja päätöksiinsä säännöksen ympäristövaikutuksista, jotta erityisesti turvallisuus, mutta myös maaseudun säilyttäminen, luonto, ympäristö ja maatalous otettaisiin huomioon. 12. Pyytää jäsenvaltioita sisällyttämään patojen vahvistamista koskevaan lainsäädäntömenettelyynsä ja päätöksiinsä säännöksen ihmisen käyttäytymisen aiheuttamista ympäristövaikutuksista vesienhallintaan, jota on sovellettava EU:n lisäksi erityisesti myös Keski- ja Itä-Euroopan maissa. 13. Pyytää puhemiestään välittämään tämän päätöslauselman komissiolle, neuvostolle ja jäsenvaltioiden parlamenteille.